દ્વારકાના રૂપેણ બંદરમાં અલગ ભાષા બોલતી મહીલાની શંકાસ્પદ હિલચાલ અંગે પોલીસને બાતમી મળી હતી જેના પગલે એસઓજીની ટીમે રૂપેણબંદરના શાંતિનગરમાં રહેતી મહિલા રૂકીયા નુરમિયા અબ્દુલશરીફ સૈયદકાદરીની અટકાયત કરી હતી. પોલીસની પૂછપરછમાં રૂકીયા નામની મહિલા બર્માના મુન્ડોન જિલ્લાના કવપલીન ગામની રહેવાસી હોવાનું પોલીસ તપાસમાં ખૂલ્યું છે. છેલ્લા દોઢ વર્ષથી રૂકીયા રૂપેણ બંદરમાં રહેતી હોવાનું જાણવા મળ્યું છે. આ મહિલાની સાથે બર્માની ફોન પર વાતચીત કરતા અહેમદુલ્લા ઉર્ફે સુસ્તી અબ્દલુલ્લા રોજીઉલ્લા સૈયદકાદરી (રહે. રૂપેણબંદર મૂળ સરહાનપુર યુપી), આશીયાના અહેમદુલ્લા ઉર્ફે સુરતી રોજીઉલ્લા સૈયદકાદરી (રહે. રૂપેણબંદર મૂળ : કવપલીન, જી. મુન્ડોન, બર્મા),અબ્દુલ રશીદ ઉર્ફે રશીદ અનુરમિંયા અબ્દુલશરીફ સૈયદ કાદરી (રહે. રૂપેણ બંદરવાળા)નામના શખ્સોએ બર્મામાં રહેતી રૂકીયાને ભારત આવવા પ્રેરણા, ઉશ્કેરણી કરી હતી. આ ઉપરાંત રૂકીયાને ભારત આવવા માટેના ખર્ચના રૂપિયા તથા રહેવાની વ્યવસ્થા કરી હોવાનું પણ પોલીસ પૂછપરછમાં બહાર આવ્યું છે. જેના પગલે પોલીસે અન્ય આરોપીઓની પણ ધરપકડ કરી ધોરણસરની કાર્યવાહી કરવામાં આવી હતી.